钦定古今图书集成/理学汇编/文学典/第103卷 > 张武
## 钦定古今图书集成/理学汇编/文学典/第103卷 > 张武

按《松江府志》：“武字德勇。饬躬力学，授徒自给。潘恭定
恩，其门人也，以贡谒选。霍少宰韬奇其文，暑名第三，
当得府推官。武雅不乐刑名，请以师儒自效，遂授弋
阳王府教授。上《保祚箴》《鉴古录》，深见嘉纳。寻恳疏引
妇，监司交檄挽留不得，诸宗室相率赠遗，一无所受。
归而修然一室，唯以著述为事。所著有《城南稿》《读史
漫笔》。”